BAFS ลงนามสัญญาสินเชื่อกับสถาบันการเงินวงเงินรวม 5.15 พันลบ.
BAFS ลงนามสัญญาสินเชื่อกับสถาบันการเงินในวงเงินรวม 5.15 พันลบ. ส่วนใหญ่ใช้สร้างคลังน้ำมัน-ขยายระบบท่อส่งน้ำมันไปภาคเหนือ
2 มิ.ย. 2559

บริษัท บริการเชื้อเพลิงการบินกรุงเทพ จำกัด (มหาชน) หรือ BAFS ระบุว่า เมื่อวานนี้ (1 มิ.ย.) บริษัท ขนส่งน้ำมันทางท่อ จำกัด ซึ่งเป็นบริษัทย่อยได้ลงนามในสัญญาสินเชื่อกับสถาบันการเงินในวงเงินรวม 5.15 พันล้านบาท ประกอบด้วย สินเชื่อเงินกู้ยืมระยะยาว และสินเชื่อเลตเตอร์ออฟเครดิตแบบไม่หมุนเวียน (Non-Revolving) เพื่อใช้ดำเนินการก่อสร้างคลังน้ำมัน และลงทุนในโครงการขยายระบบท่อขนส่งน้ำมันไปภาคเหนือของบริษัทย่อยจำนวนรวมไม่เกิน 4.6 พันล้านบาท
โดยสินเชื่อสนับสนุนโครงการเพื่อการออกหนังสือค้ำประกันภาระภาษีศุลกากร และภาษีมูลค่าเพิ่ม จำนวนไม่เกิน 300 ล้านบาท และสินเชื่อสนับสนุนโครงการเพื่อรองรับค่าใช้จ่ายที่อาจเพิ่มขึ้นสำหรับ FX Cost Overrun ไม่เกิน 250 ล้านบาท โดยมีระยะเวลา 12 ปีและไม่มีหลักประกัน